
Αρ 


. Φύλλου 4436 


ΑΠΟΦΑΣΕΙΣ 

Αριθμ.οικ. 516661 (300 3) 

Παροχή εξουσιοδότησης υπογραφής εγγράφων, 
αποφάσεων και άλλων πράξεων «ΜΕ ΕΝΤΟΛΗ 
ΑΝΤΙΠΕΡΙΦΕΡΕΙΑΡΧΗ», στον Προϊστάμενο της Γε¬ 
νικής Διεύθυνσης Δημόσιας Υγείας και Κοινωνι¬ 
κής Μέριμνας ΠΚΜ, τον Προϊστάμενο Διεύθυν¬ 
σης Δημόσιας Υγείας και Κοινωνικής Μέριμνας 
ΠΕ Πιερίας και τους Προϊσταμένους Τμημάτων 
αυτής. 

Η ΑΝΤΙΠΕΡΙΦΕΡΕΙΑΡΧΗ! ΠΙΕΡΙΑΣ 

Έχοντας υπόψη: 

1. Τις διατάξεις των άρθρων 160 και 186 του 
ν. 3852/2010 «Νέα Αρχιτεκτονική της Αυτοδιοίκησης 
και της Αποκεντρωμένης Διοίκησης-Πρόγραμμα Καλλι¬ 
κράτης» (ΦΕΚ87/τ.Α'/07.06.2010), όπως τροποποιήθηκε, 
συμπληρώθηκε και ισχύει. 

2. Τις διατάξεις του άρθρου 6 παρ. 11 του ν. 4071/2012 
«Ρυθμίσεις για την τοπική ανάπτυξη, την αυτοδιοίκηση 
και την αποκεντρωμένη διοίκηση. Ενσωμάτωση οδηγίας 
2009/50/ΕΚ» (ΦΕΚ 85/τ.Α'/11.04.2012). 

3. Τις διατάξειςτου ν. 3528/2007 «Κύρωση του Κώδικα 
Κατάστασης Δημοσίων Πολιτικών Διοικητικών Υπαλλή¬ 
λων και Υπαλλήλων Ν.Π.Δ.Δ».(ΦΕΚ. 26/τ.Α'/09.02.2007), 
όπως τροποποιήθηκε, συμπληρώθηκε και ισχύει. 

4. Τις διατάξεις των άρθρων 5 και 7 παρ. 2 περ. β. του 
ν. 3469/2006 «ΕθνικόΤυπογραφείο, Εφημερίςτης Κυβερ- 
νήσεως και λοιπές διατάξεις» (ΦΕΚ 131/τ.Α'/28.06.2006). 

5. Τις διατάξεις των άρθρων 9 και 18 του ν. 
2690/1999 «Κώδικας Διοικητικής Διαδικασίας» (ΦΕΚ 
45/τ.Α'/09.03.1999) όπως τροποποιήθηκε και ισχύει. 

6. Τις υπ' αριθμ. 81320 και 77909/01.12.2016 αποφά¬ 
σεις του Γενικού Γραμματέα της Αποκεντρωμένης Διοί¬ 
κησης Μακεδονίας - Θράκης (ΦΕΚ4302/τ.Β'/30.12.2016), 
με τις οποίες εγκρίθηκε η τροποποίηση του Οργανισμού 
της Περιφέρειας Κεντρικής Μακεδονίας (π.δ. 133/2010, 
ΦΕΚ 226/Τ.Α727.12.2010). 

7. Τις διατάξεις των άρθρων 54 και 90 του π.δ. 63/2005 
(ΦΕΚ98/τ.Α'/22.04.2005) «Κωδικοποίηση της νομοθεσίας 
για την Κυβέρνηση και τα κυβερνητικά όργανα.». 

8. Τις αριθ 30110(385)/27.01.2017, 30140(386)/27.01. 
2017, 30149(387)/27.01.201 7, 30158(388)/27.01.2017, 


30168(389)/27.01.2017, 30194(391 )/27.01.2017, 30197 
(392)/27.01.2017 και 30201 (393)/27.01.2017 αποφάσεις 
του Περιφερειάρχη Κεντρικής Μακεδονίας περί μετα¬ 
βίβασης αρμοδιοτήτων και παροχής εξουσιοδότησης 
υπογραφής εγγράφων, αποφάσεων και άλλων πράξεων 
«ΜΕ ΕΝΤΟΛΗ ΠΕΡΙΦΕΡΕΙΑΡΧΗ», στους Αντιπερκρερειάρ- 
χες, στον Εκτελεστικό Γραμματέα και στους Προϊστά¬ 
μενους Γενικών Διευθύνσεων, Διευθύνσεων, Τμημάτων 
και Γραφείων της Περιφέρειας Κεντρικής Μακεδονίας 
(ΦΕΚ 229/Β701.02.2017, ΦΕΚ. 322/τ.Β707.02.2017,ΦΕΚ 
335/Τ.Β708.02.2017, ΦΕΚ 390/τ.Β710.02.2017, ΦΕΚ 
516/21-2-2017). 

9. Την αριθμ. ΔΟΑ/οικ.26601/10.10.2007 εγκύκλιο 
του Υπουργείου Εσωτερικών και την αριθμ. ΔΟΑ/οικ. 
8638/26.03.2013 εγκύκλιο του Υπουργείου Διοικητικής 
Μεταρρύθμισης και Ηλεκτρονικής Διακυβέρνησης περί 
μείωσης υπογραφών στις διοικητικές πράξεις και στα 
διοικητικά έγγραφα. 

10. Την ανάγκη απλούστευσης διαδικασιών, για τη 
σύντομη διεκπεραίωση υπηρεσιακών θεμάτων και την 
εξασφάλιση της εύρυθμης και αποδοτικής λειτουργίας 
των υπηρεσιών της Περιφερειακής Ενότητας Πιερίας. 

11. Το γεγονός ότι από την παρούσα απόφαση δεν 
προκαλείται δαπάνη σε βάρους του κρατικού προϋπο¬ 
λογισμού, της Περιφέρειας Κεντρικής Μακεδονίας ή της 
Περιφερειακής Ενότητας Πιερίας, αποφασίζουμε: 

1. Την παροχή εξουσιοδότησης υπογραφής πράξεων 
και εγγράφων «ΜΕ ΕΝΤΟΛΗ ΑΝΤΙΠΕΡΙΦΕΡΕΙΑΡΧΗ» στον 
Προϊστάμενο της Γενικής Διεύθυνσης Δημόσιας Υγεί¬ 
ας και Κοινωνικής Μέριμνας ΠΚΜ, στον Προϊστάμενο 
Διεύθυνσης Δημόσιας Υγείας και Κοινωνικής Μέριμνας 
ΠΕ Πιερίας και Προϊσταμένους Τμημάτων αυτής, που 
αφορούν αρμοδιότητες ως ακολούθως: 

1 α) Στον Προϊστάμενο της Γενικής Διεύθυνσης Δημό¬ 
σιας Υγείας και Κοινωνικής Μέριμνας για: 

1. Τον ορισμό ιατρών για τη συμμετοχή στην επιτρο¬ 
πή εξετάσεων χορήγησης άδειας δύτη, ναυαγοσώστη, 
ειδικών μαθημάτων - πανελλαδικών εξετάσεων, αγώνων 
πρωτοβάθμιας και δευτεροβάθμιας εκπαίδευσης καθώς 
και των πρωτοβάθμιων υγειονομικών επιτροπών. 

2. Την επιβολή κυρώσεων σε ιατρούς και οδοντιάτρους 
κατά τις προβλέψεις της κείμενης νομοθεσίας. 

3. Τη συμμετοχή σε προγράμματα πολιτιστικών και 
αθλητικών φορέων της Περιφέρειας και των Δήμων, την 

υλοποίηση αθλητικών προγραμμάτων σε συνεργασία με 
το αρμόδιο Υπουργείο και τη Γενική Γραμματεία Αθλητι¬ 
σμού, αθλητικούς συλλόγους, Δήμους καθώς και άλλους 
φορείς Δημοσίου ή Ιδιωτικού Δικαίου. 

4. Την εφαρμογή του προγράμματος κοινωνικής ευ¬ 
ημερίας σε συνεργασία με Αστυνομικές και Δικαστικές 
Αρχές. 

5. Τη διαβίβαση στις Δικαστικές Αρχές των εκθέσεων 
υγειονομικής επιθεώρησης των υπαλλήλων της Διεύ¬ 
θυνσης Δημόσιας Υγείας και Κοινωνικής Μέριμνας Πε¬ 
ριφερειακής Ενότητας Πιερίας για την άσκηση ποινικών 
διώξεων. 

I β) Στον Προϊστάμενο της Διεύθυνσης Δημόσιας Υγεί¬ 
ας και Κοινωνικής Μέριμνας Περιφερειακής Ενότητας 
Πιερίας για: 

Ί. Την εποπτεία των συλλόγων επαγγελματιών υγείας: 
την έγκριση διεξαγωγής και επικύρωση αποτελεσμά¬ 
των των αρχαιρεσιών των ιατρικών, οδοντιατρικών και 
φαρμακευτικών συλλόγων και συλλόγων επαγγελματιών 
υγείας, τη θεώρηση βιβλίων, μπλοκ αποδείξεων συλλό¬ 
γων - σωματείων που δραστηριοποιούνται σε θέματα 
υγείας. 

2. Την επικύρωση των πρακτικώντων προϋπολογισμών - 
ισολογισμών των ιατρικών, οδοντιατρικών και φαρμα¬ 
κευτικών συλλόγων και συλλόγων επαγγελματιών υγείας. 

3. Την παρακολούθηση πρακτικής άσκησης φαρμακο¬ 
ποιών, τον ορισμό υπαλλήλων για συμμετοχή στις εξετά¬ 
σεις απόκτησης άσκησης επαγγέλματος και τη χορήγηση 
της βεβαίωσης άσκησης επαγγέλματος φαρμακοποιού 
και βοηθού φαρμακείου. 

4. Τη χορήγηση αδειών χρησιμοποίησης τίτλων ιατρι¬ 
κής και οδοντιατρικής ειδικότητας.Τον ορισμό υπαλλή¬ 
λων για τις Εξετάσεις Ιατρικών Ειδικοτήτων, την έκδοση 
βεβαιώσεων περί συμφωνίας των ιατρικών και οδοντια¬ 
τρικών ειδικοτήτων που αποκτήθηκαν στην Ελλάδα με 
τις οδηγίες της ΕΕ, έλεγχο γνησιότητας, αναγνώριση και 
χορήγηση τίτλων ιατρικών και οδοντιατρικών ειδικοτή¬ 
των και φαρμακοποιών που αποκτήθηκαν σε χώρες της 
ΕΕ σύμφωνα με τις οδηγίες της ΕΕ, έκδοση βεβαιώσεων 
χρόνου ειδικότητας για συντάξεις και χρονοεπιδόμα- 
τα. Έκδοση βεβαιώσεων πρακτικής άσκησης για χώρες 
μέλη της ΕΕ (Πιστοποιητικό Υφιστάμενης Επαγγελματι¬ 
κής Κατάστασης - Οοοά εΐθπάίης) ιατρών, οδοντιάτρων, 
νοσηλευτών, μαιών, ψυχολόγων, βοηθών νοσηλευτών, 
φαρμακοποιών και λοιπών υγειονομικών κλάδων. 

5. Την εισήγηση για τοποθέτηση ιατρών για λήψη ια¬ 
τρικής ειδικότητας στα νοσοκομεία του οικείου Νομού. 

6. Τον ορισμό εφημέριων Νοσοκομείων για την έκδοση 
πιστοποιητικών Υγείας. 

7. Για την υλοποίηση Προγράμματος εμβολιασμού 
άπορων και ανασφάλιστων. 

8. Την υλοποίηση προγράμματος ταξιδιωτική ιατρικής. 

9. Τη διερεύνηση λοιμωδών νοσημάτων,τις επιδημιο- 
λογικές έρευνες και τη διακίνηση εμβολίων. 

10. Τη χορήγηση και διακοπή διατροφικού επιδόματος 
στους δικαιούχους. 

II .Τη χορήγηση πιστοποιητικών άσκησης επαγγέλμα¬ 
τος και βιβλιαρίων υγείας εκδιδομένων προσώπων και 
του υπηρετικού προσωπικού των οίκων ανοχής. 


12. Τη συγκρότηση και γραμματειακή υποστήριξη της 
γνωμοδοτούσας επιτροπής για χορήγηση αδειών εγκα¬ 
τάστασης και χρήσης των οίκων ανοχής, την εισήγηση 
των προς εξέταση θεμάτων και τη χορήγηση βεβαιώσε¬ 
ων καταλληλότητας υγιεινής των οικημάτων των οίκων 
ανοχής. 

13. Τη χορήγηση αδειών ίδρυσης και λειτουργίας και 
βεβαιώσεων καλής λειτουργίας ιδιωτικών κλινικών. 

14. Τη χορήγηση βεβαίωσης λειτουργίας και καλής 
λειτουργίας Μονάδων Χρόνιας Αιμοκάθαρσης εκτός 
Νοσοκομείων και Κλινικών. 

15. Τον ορισμό επιστημονικού υπευθύνου σε ιδιωτικές 
μονάδες υγείας πάσης φύσεως. 

16. Τη χορήγηση αδειών σκοπιμότητας ακτινολογικών- 
πυρηνικών μηχανημάτων ιδιωτικών φορέων. 

17. Τον ορισμό Κενών θέσεων φαρμακείων, τη χορή¬ 
γηση άδειας ίδρυσης, λειτουργίας και ανάκληση αυτών, 
θεώρηση βιβλίων φαρμακείου, αλλαγή επωνύμου φαρ¬ 
μακοποιού, τη διενέργεια τακτικών - έκτακτων ελέγχων 
φαρμακείων, την έκδοση βεβαιώσεων συνταξιοδότησης 
και την ενημέρωση προγράμματος φαρμακοποιών. 

18. Την έγκριση πινάκων διευρυμένου ωραρίου και 
διημερευόντων και διανυκτερευόντων φαρμακείων, κα¬ 
θώς και την απαλλαγή φαρμακοποιών από εφημερίες. 

19. Την έκδοση απόφασης συγκρότησης επιτροπής 
σφράγισης και αποσφράγισης μονάδων δομών παροχής 
υπηρεσιών υγείας και Γυμναστηρίων. 

20. Την υλοποίηση προγράμματος «Κατασκηνώσεις - 
Λουτροθεραπεία Πηλοθεραπεία για ηλικιωμένα άτομα 
και ΑΜΕΑ». 

21. Την ψυχοκοινωνική υποστήριξη ευπαθών κοινω¬ 
νικών ομάδων. 

22. Τη χορήγηση αδειών διεξαγωγής αθλητικών συ¬ 
ναντήσεων. 

23. Την εποπτεία των πολιτιστικών σωματείων. 

24. Την άσκηση εποπτείας επί των Εθνικών Αθλητικών 
Κέντρων, που καθορίζονται με απόφαση των αρμοδίων 
Υπουργείων. 

25. Την εγγραφή στο Εθνικό Μητρώο και Μητρώο των 
Φορέων Κοινωνικής Φροντίδας ΙδιωτικούΤομέα μη Κερ¬ 
δοσκοπικού Χαρακτήρα καθώς και τη διαδικασία της 
ειδικής πιστοποίησης αυτών. 

26. Την εντολή διενέργειας ελέγχων ασφάλειας τροφί¬ 
μων στις εγκαταστάσεις των επιχειρήσεων υγειονομικού 
ενδιαφέροντος στα πλαίσια του «Επίσημου Ελέγχου». 
Συνεργασία με τον Ε.Φ.Ε.Τ. 

27. Την εντολή διενέργειας ελέγχων ηχορύπανσης 
κέντρων διασκέδασης και συναφών επιχειρήσεων με 
μουσική, κατόπιν σχετικών καταγγελιών. 

28. Την εντολή ελέγχου περιπτέρων για χορήγηση 
αδειών εγκατάστασης ψυγείων και προθηκών. 

29. Την εντολή εξέτασης και διεκπεραίωσης καταγ¬ 
γελιών πολιτών για θορύβους από κάθε είδους μηχα¬ 
νολογικές εγκαταστάσεις, εγκαταστάσεις κλιματισμού, 
θέρμανσης και ψύξης. 

30. Την εντολή επιθεώρησης πάσης φύσεως οχημάτων 
(φορτηγών-ψυγείων κ.λπ.), που μεταφέρουν τρόφιμα 
και ποτά και χορήγηση βεβαιώσεων καταλληλότητας, 

τον έλεγχο σε καντίνες και χορήγηση υγειονομικής κα¬ 
ταλληλότητας. 

31. Τη συμμετοχή στη διενέργεια διαφόρων καθαρι¬ 
σμών δημοσίων και ιδιωτικών χώρων από συσσωρευ- 
μένα απορρίμματα κ.τ.λ. 

32. Τον υγειονομικό έλεγχο καταστημάτων και επιχει¬ 
ρήσεων τροφίμων και ποτών σε όλα τα στάδια επεξεργα¬ 
σίας - αποθήκευσης - διακίνησης - εμπορίας και διάθεσης 
τροφίμων και ποτών, εργαστηρίων, βιοτεχνιών και βιο¬ 
μηχανιών παρασκευής τροφίμων και ποτών, επιχειρήσε¬ 
ων παροχής υπηρεσιών με υγειονομικό χαρακτήρα και 
γενικά επιχειρήσεων υγειονομικού ενδιαφέροντος, για 
την έκδοση βεβαίωσης καταλληλότητας, τη διενέργεια 
προελέγχων και παροχή σχετικών οδηγιών σε νέα κα¬ 
ταστήματα, το δειγματοληπτικό έλεγχο με επιτόπιες αυ¬ 
τοψίες στις περιπτώσεις γνωστοποιήσεων/αναγγελιών 
λειτουργίας επιχειρήσεων. 

33. Τις δειγματοληψίες νερού κτηρίων (ξενοδοχεία, 
κολυμβητήρια, νοσοκομεία κτλ.) για ανίχνευση λεγεω- 
νέλλας και αποστολή σχετικών εγγράφων. 

34. Τις δειγματοληψίες σε πόσιμα νερά δικτύων ύδρευ¬ 
σης, γεωτρήσεων, πηγών οικισμών, αξιολόγηση των 
αποτελεσμάτων των αναλύσεων, αποστολή εγγράφων 
συστάσεων στους υπεύθυνους ύδρευσης. 

35. Τη διενέργεια υγειονομικών ελέγχων σε εμφιαλω- 
τήρια νερού και διενέργεια δειγματοληψιών των εμφια¬ 
λωμένων νερών από το εμπόριο και τα εμφιαλωτήρια, 
αξιολόγηση των αποτελεσμάτων των αναλύσεων. 

36. Τον έλεγχο διαχείρισης των επικίνδυνων αποβλή¬ 
των υγειονομικών μονάδων (μολυσματικά, τοξικά, μικτά) 
με αυτοψίες σε νοσοκομεία, κλινικές, κέντρα υγείας και 
λοιπές υγειονομικές μονάδες. 

37. Τους υγειονομικούς ελέγχους σε κολυμβητικές 
δεξαμενές και δειγματοληψίες νερών κολυμβητικών 
δεξαμενών για έλεγχο της ποιότητάς τους. 

38. Τον ορισμό υπαλλήλων για συμμετοχή στην επι¬ 
τροπή Θεάτρων, Κινηματογράφων, Λούνα Παρκ και λοι¬ 
πών κέντρων αναψυχής. 

39. Την εντολή διενέργειας ελέγχου για την εφαρμογή 
του νόμου απαγόρευσης του καπνίσματος σε δημόσιους 
χώρους και καταστήματα. 

40. Την οργάνωση και υλοποίηση προγραμμάτων πρό¬ 
ληψης στο γενικό πληθυσμό. 

41 .Την εφαρμογή του θεσμού της αναδοχής (προετοι¬ 
μασία, εκπαίδευση, τοποθέτηση και εποπτεία). 

42. Την εντολή ελέγχου της εκτέλεσης του προγράμ¬ 
ματος καταπολέμησης κουνουπιών. 

43. Τις γνωμοδοτήσεις επί Μελετών Περιβαλλοντι¬ 
κών Επιπτώσεων (Μ.Π.Ε.) για την έκδοση αποφάσεων 
Έγκρισης Περιβαλλοντικών Όρων (Α.Ε.Π.Ο.) σε θέματα 
που αφορούν την διαχείριση υγρών αποβλήτων εγκα¬ 
ταστάσεων. 

44. Τον ορισμό υπαλλήλων για τη συμμετοχή τους 
στις επιτροπές ελέγχου ορυγμάτων - καταφυγίων και 
ανεξαρτήτων ιδρυμάτων και στην επιτροπή σχεδιασμού 
δράσεων που αφορούν θέματα Πολιτικής Προστασίας 
και ΠΣΕΑ. 

45. Τον ορισμό υπαλλήλων για τη συμμετοχή τους στα 
Κλιμάκια Ελέγχου Ποιότητας Περιβάλλοντος (Κ.Ε.Π.ΠΕ.) 


σε εγκαταστάσεις και χώρους που ενδέχεται να προκα- 
λούν μεγάλη περιβαλλοντική ρύπανση (μεταποιητικές 
εγκαταστάσεις, Χώροι Ανεξέλεγκτης Διάθεσης Αποβλή¬ 
των (ΧΑΔΑ), Χώροι ΥγειονομικήςΤαφής Απορριμμάτων 
(ΧΥΤΑ). 

46. Τον ορισμό υπαλλήλων για τη συμμετοχή τους στην 
επιτροπή ελέγχου φυσικών καταστροφών (π.χ. περιστα¬ 
τικά θαλάσσιας ρύπανσης) και στην επιτροπή ελέγχου 
εγκαταστάσεων τεχνολογικών ατυχημάτων (εγκαταστά¬ 
σεις 5ΕνΕΖΟ). 

47. Τον ορισμό υπαλλήλων για συμμετοχή στην επι¬ 
τροπή ανεύρεσης και ορισμού χώρων για την οργανω¬ 
μένη εγκατάσταση πλανοδίων νομάδων. 

48. Τον ορισμό υπαλλήλων για συμμετοχή στην επι¬ 
τροπή αδειοδότησης φορτηγών βυτιοφόρων δημοσίας 
χρήσεως για εκκένωση βόθρων. 

49. Τον ορισμό υπαλλήλων για συμμετοχή στην επι¬ 
τροπή διάθεσης επεξεργασμένης ιλύος από εγκαταστά¬ 
σεις επεξεργασίας αστικών υγρών αποβλήτων και στην 
επιτροπή νιτρορύπανσης. 

50. Τον ορισμό υπαλλήλων για συμμετοχή στην επι¬ 
τροπή σταβλισμών με ελέγχους για την αδειοδότηση 
σταβλικών εγκαταστάσεων, τήρηση διαδικασίας απο¬ 
μάκρυνσης ζώων και επιβολής διοικητικών κυρώσεων. 

51. Την έκδοση αδειών έναρξης δραστηριότητας/ 
άσκησης επαγγέλματος, παροχής υπηρεσιών αρμοδιό¬ 
τητας Διεύθυνσης, που δεν εμπίπτουν στο πεδίο εφαρ¬ 
μογής της οδηγίας 2006/123/ Ε.Κ, όπως ενσωματώθηκε 
στο εθνικό δίκαιο με το ν. 3844/2010, όπου προβλέπεται 
και εφόσον δεν ανατίθενται με διάταξη νόμου σε άλλο 
διοικητικό/υπηρεσιακό/ συλλογικό όργανο. 

1γ) Στον ΠροϊστάμενοτουΤμήματοςΔημόσιας Υγείας 
της Διεύθυνσης Δημόσιας Υγείας και Κοινωνικής Μέρι¬ 
μνας Π.Ε. Πιερίας για: 

Ι.Τη θεώρηση συνταγολογίων, την παρακολούθηση 
κίνησης ναρκωτικών και λοιπών φαρμάκων των φαρμα¬ 
κείων και των νοσηλευτικών ιδρυμάτων. 

2. Έγγραφα που αφορούν στηνεπιδημιολογική επιτή¬ 
ρηση λοιμωδών νοσημάτων. 

3. Τη διάθεση των καρτών Προληπτικού Ελέγχου Νε¬ 
ογνών. 

1 δ) Στον Προϊστάμενο τουΤμήματος Κοινωνικής Μέ- 
ριμναςτης Διεύθυνσης Δημόσιας Υγείας και Κοινωνικής 
Μέριμνας Π.Ε. Πιερίας για: 

Ι.Τη χορήγηση Δελτίων Μετακίνησης Α.ΜΕ.Α (πάσο) 

2. Τη θεώρηση βιβλίων Αθλητικών Συλλόγων-Σωμα- 
τείων 

1 ε) Στον Προϊστάμενο τουΤμήματος Περιβαλλοντικής 
Υγιεινής και Υγειονομικού Ελέγχου της Διεύθυνσης Δη¬ 
μόσιας Υγείας και Κοινωνικής Μέριμνας Π.Ε. Πιερίας για: 

Ι.Τη χορήγηση βεβαίωσης υγειονομικής καταλληλό¬ 
τητας πάσης φύσεως οχημάτων (φορτηγών-ψυγείων 
κ.λπ.). 

2. Τη χορήγηση βεβαίωσης απολύμανσης οστών για 
μεταφορά τους 

3. Τη χορήγηση βεβαίωσης για μεταφορά σορού 
(εντός και εκτός Ελλάδας) 

2) Ειδικές διατάξεις 

Παρέχεται στον Προϊστάμενο της Διεύθυνσηςτο δικαί¬ 
ωμα υπογραφής «ΜΕ ΕΝΤΟΛΗ ΑΝΤΙΠΕΡΙΦΕΡΕΙΑΡΧΗ» για: 

ΕΦΗΜΕΡΙΔΑ ΤΗΣ ΚΥΒΕΡΝΗΣΕΩΣ 


Τεύχος Β'4436/15.12.2017 


Την έγκριση συμμετοχής των Προϊσταμένων Τμημά¬ 
των και υπαλλήλων της υπηρεσίας σε εκπαιδευτικά προ¬ 
γράμματα / σεμινάρια στο εσωτερικό. 

3) Τελικές διατάξεις 

α.) Τα αναφερόμενα στην παρούσα απόφαση στην 
παροχή εξουσιοδότησης υπογραφής «ΜΕ ΕΝΤΟΛΗ ΑΝΤΙ- 
ΠΕΡΙΦΕΡΕΙΑΡΧΗ» στον Προϊστάμενο της Διεύθυνσης και 
Τμημάτων ισχύει σε κάθε περίπτωση έλλειψης, απουσίας 
ή κωλύματος τους και για τους νόμιμους αναπληρωτές 
τους. Σε περίπτωση έλλειψης, απουσίας ή κωλύματος 
και των νόμιμων αναπληρωτών τους, η παροχή εξουσιο¬ 
δότησης υπογραφής επιστρέφεται. 


β.) Οι εξουσιοδοτούμενοι, με την παρούσα απόφα¬ 
ση, να υπογράφουν «ΜΕ ΕΝΤΟΛΗ ΑΝΤΙΠΕΡΙΦΕΡΕΙΑΡ¬ 
ΧΗ» υποχρεούνται να ενημερώνουν τα ανώτερα αυτών 
υπηρεσιακά ή διοικητικά όργανα για κάθε σοβαρό θέμα 
και δύναται να προσκομίζουν σε αυτά για υπογραφή 
σχετικές αποφάσεις, πράξεις ή έγγραφα, που αφορούν 
τα θέματα αυτά. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Κατερίνη, 6 Δεκεμβρίου 2017 
Η Αντιπεριφερειάρχης 
ΣΟΦΙΑ ΜΑΥΡΙΔΟΥ 

